Държавен вестник, бр. 34, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  34
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 110
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за допълнение на Закона за бюджета 
на държавното обществено осигуряване за 
2024 г., приет от 49-ото Народно събрание на 
12 април 2024 г.
Издаден в София на 15 април 2024 г. 
Президент на Републиката:  
Румен Радев
Подпечатан с държавния печат.
Министър на правосъдието: 
Мария Павлова
ЗАКОН
за допълнение на Закона за бюджета на дър-
жавното обществено осигуряване за 2024 г. 
(ДВ, бр. 106 от 2023 г.)
§ 1. В преходните и заключителните раз-
поредби се създава § 7а:
„§ 7а. (1) За месец април 2024 г. се изпла-
ща еднократна сума в размер на 100 лв. на 
пенсионерите, на които пенсията или сборът 
от пенсиите, заедно с добавките и компен-
сациите към тях за месец април 2024 г., е в 
размер до 526 лв. включително.
(2) Средствата по ал. 1 в размер на 
54 млн. лв. са за сметка на бюджета на дър-
жавното обществено осигуряване за 2024 г.“
Заключителна разпоредба
§ 2. Законът влиза в сила от 1 април 2024 г.
Законът е приет от 49-ото Народно съб- 
рание на 12 април 2024 г. и е подпечатан с 
официалния печат на Народното събрание.
Председател на Народното събрание: 
Росен Желязков
2746
РЕШЕНИЕ
по Отчета за дейността на Комисията за 
защита от дискриминация за 2022 г.
Народното събрание на основание чл. 84, 
т. 17 от Конституцията на Република Бълга-
рия и във връзка с чл. 40, ал. 5 от Закона за 
защита от дискриминация
Р Е Ш И :
Приема Отчета за дейността на Комисията 
за защита от дискриминация за 2022 г. 
Решението е прието от 49-ото Народно 
събрание на 11 април 2024 г. и е подпечатано 
с официалния печат на Народното събрание.
Председател на Народното събрание:  
Росен Желязков
2744
РЕШЕНИЕ
по приемане на Доклад на Държавната ко-
мисия по сигурността на информацията от-
носно цялостната дейност по състоянието на 
защитата на класифицираната информация 
в Република България през 2022 г.
Народното събрание на основание чл. 86, 
ал. 1 от Конституцията на Република Бъл-
гария и чл. 7, ал. 2 от Закона за защита на 
класифицираната информация
Р Е Ш И :
Приема Доклад на Държавната комисия 
по сигурността на информацията относно ця-
лостната дейност по състоянието на защитата 
на класифицираната информация в Република 
България през 2022 г. (поверителен).
Решението е прието от 49-ото Народно 
събрание на 11 април 2024 г. и е подпеча-
тано с официалния печат на Народното  
съб­рание.
Председател на Народното събрание: 
Росен Желязков
2745
МИНИСТЕРСКИ СЪВЕТ
ПОСТАНОВЛЕНИЕ № 100 
ОТ 11 АПРИЛ 2024 Г.
за приемане на план-сметка за разходите/
трансферите по подготовката и произвежда-
нето на изборите за народни представители 
и за членове на Европейския парламент от 
Република България на 9 юни 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Приема план-сметка за разходите/
трансферите по подготовката и произвежда-
нето на изборите за народни представители 
и за членове на Европейския парламент от 
Република България на 9 юни 2024 г. на обща 
стойност 98 179,4 хил. лв. съгласно приложе-
ние № 1.
(2) Одобрява допълнителни разходи/транс-
фери в размера по ал. 1, разпределени по 
бюджетите на първостепенните разпоредители 
с бюджет и бюджетите на общините и по 
дейности съгласно приложение № 1.